smcproject/ml-wiki-sentences huggingface dataset:
ഇന്ധനം ഈ പാത്രത്തിൽ വെക്കുന്നത് ദണ്ഡുകളുടെ രൂപത്തിലാണു.
ഈ ദണ്ഡുകളുടെ പുറത്ത് സിർക്കലോയി കൊണ്ടുള്ള ചട്ട നിർമ്മിച്ചിട്ടുള്ളതുകൊണ്ട് യൂറേനിയം പ്രസരണമുള്ള വിഘടനച്ചില്ലുകൾ വെളിയിൽ കടക്കാതെ സൂക്ഷിക്കുന്നു.
36 ദണ്ഢുകൾ വീതമുള്ള 284 ഇന്ധനക്കെട്ടുകൾ ഓരോ റിയാക്ടറിലുമുണ്ട്.
ഓരോ റിയാക്ടറിലുമുള്ള 40 ടൺ യൂറേനിയം രണ്ടരക്കൊല്ലത്തേക്ക് മതിയാകുന്നതാണു.
താരാപ്രസാദ് ദാസ്
ഒരു ഇന്ത്യൻ നേത്രരോഗവിദഗ്ദ്ധനാണ് താരാപ്രസാദ് ദാസ് (ജനനം: 1 ഏപ്രിൽ 1950) , റെറ്റിന , വിട്രിയസ് മെംബ്രൻ രോഗങ്ങളിൽ വിദഗ്ധനാണ്.
നിലവിൽ എൽ.വി. പ്രസാദ് ഐ ഇൻസ്റ്റിറ്റ്യൂട്ടിന്റെ വൈസ് ചെയർമാനാണ്.
ചൈനയിലെ ഗ്വംഗ്സ്യൂവിലെ സൺ യെറ്റ്-സെൻ മെഡിക്കൽ സയൻസസിലെ നേത്രരോഗ പ്രൊഫസറാണ് അദ്ദേഹം.
1978 ൽ സമ്പൽപൂർ സർവകലാശാലയിൽ നിന്ന് ദാസ് തന്റെ ബാച്ചിലർ ഓഫ് മെഡിസിൻ ആന്റ് സർജറി (എംബിബിഎസ്), 1980 ൽ കാൺപൂർ യൂണിവേഴ്‌സിറ്റിയിൽ നിന്ന് ഒഫ്താൽമിക് മെഡിസിൻ, സർജറി എന്നിവയിൽ ഡിപ്ലോമയും നേടി.
1988 ൽ മധുരൈ കാമരാജ് സർവകലാശാലയിൽ നിന്ന് നേത്രരോഗത്തിൽ ബിരുദാനന്തര ബിരുദം നേടി.
പ്രൊഫസർ പി നംപെരുമാൽസാമിയുടെ കീഴിൽ റെറ്റിന , വിട്രിയസ് രോഗങ്ങളിൽ പരിശീലനം നേടിയ അദ്ദേഹം ഗ്ലാസ്‌ഗോയിലെ റോയൽ കോളേജ് ഓഫ് സർജൻസിൽ (FRCS) നിന്ന് ഫെലോഷിപ്പ് നേടി.
നാഷണൽ അക്കാദമി ഓഫ് മെഡിക്കൽ സയൻസസിലെ തിരഞ്ഞെടുക്കപ്പെട്ട ഫെലോ ആയ അദ്ദേഹത്തിന് 2011 ൽ റാവൻഷോ സർവകലാശാല ഡോക്ടറേറ്റ് ഓഫ് സയൻസ് (ഹോണറിസ് കോസ) നൽകി.
2013 ൽ ഇന്ത്യാ സർക്കാർ അദ്ദേഹത്തിന് പത്മശ്രീ അവാർഡ് നൽകി.
താരാദേവി (ഗായിക)
താരാ ദേവി (നേപ്പാളി: तारा देवी; 15 ജനുവരി 1945 - 23 ജനുവരി 2006) ഒരു നേപ്പാൾ ഗായികയാണ്.
"നേപ്പാളിലെ വാനമ്പാടി" എന്നാണ് അവർ അറിയപ്പെടുന്നത്.
ജീവിച്ചിരുന്ന കാലത്ത് അവർ 4,000-ൽപരം പാട്ടുകൾ റെക്കോർഡുചെയ്തിട്ടുണ്ട്.
അവരുടെ  സംഗീതത്തിന്റെ ഭൂരിഭാഗവും ദേശസ്നേഹത്തെയും  പ്രണയത്തെയും  പ്രമേയമാക്കിയതാണ്.
1945 ൽ നേപ്പാളിലെ കാഠ്മണ്ഡുവിലെ ഇന്ദ്ര ചോക്കിന്റെ സമീപപ്രദേശത്താണ് അവർ ജനിച്ചത്.
അവളുടെ ബാല്യകാല നാമം ഡോൾകുമാരി കാർക്കി എന്നാണ്.
ഏഴാമത്തെ വയസ്സിൽ അവർ പാടാൻ തുടങ്ങി.
"സാങ്കുരി വാരി നിഹോ ത്യോ ധാര പാനി"എന്നത് അവരുടെ ജനപ്രിയ ഗാനങ്ങളിലൊന്നാണ്.1945 ൽ കാഠ്മണ്ഡുവിൽ കൃഷ്ണ ബഹദൂറിന്റെയും രാധാദേവിയുടെയും മകളായി താരാദേവി ജനിച്ചു.
ഏഴാമത്തെ വയസ്സിൽ തന്നെ പാട്ടുതുടങ്ങിയ താരാദേവി 40 വർഷത്തെ തന്റെ ആലാപന ജീവിതത്തിൽ 4,000-ൽപരം ഗാനങ്ങൾ റെക്കോർഡുചെയ്തിട്ടുണ്ട്.
അവർക്ക് 5 വയസ്സുള്ളപ്പോൾ റേഡിയോ നേപ്പാളിൽ പോയി പാടാനുള്ള അവസരം ലഭിച്ചിട്ടുമുണ്ട്.
അവളുടെ ആലാപനം വളരെ വ്യത്യസ്തമായിരുന്നു.
അതിനാൽ ജനക്കൂട്ടത്തിലെ വളരെയധികം ആകർഷിച്ചു അത്.
റേഡിയോ നേപ്പാളിലെ കുട്ടികളുടെ പരിപാടികൾക്കായി പാടുന്നതിൽ അവർ പ്രധാനമായും പങ്കാളിയായിരുന്നു.
പഠനത്തോടൊപ്പം സംഗീതജീവിതം തുടരാനും അവർക്ക് കഴിഞ്ഞു.
സംഗീതത്തിൽ ബിരുദം പൂർത്തിയാക്കുകയും ചെയ്തു.
ഔദ്യോഗിക ജീവിതത്തിന്റെ തുടക്കത്തിൽ‌ റേഡിയോ നേപ്പാളിൽ  ഒരു ഗാനത്തിന് 5 രൂപ ആയിരുന്നു അവർക്ക്  ലഭിച്ചിരുന്നത്.
ഇത് ഒടുവിൽ 100 രൂപയായി മാറി.
തന്റെ ആലാപന ജീവിതത്തിൽ വളരെ സംതൃപ്തിയുള്ള അവർ റേഡിയോ നേപ്പാളിൽ ഒരു ഖരീദറായി നിയമിതനായി.
പിന്നീട് റേഡിയോ നേപ്പാളിനോടുള്ള 30 വർഷത്തെ പ്രതിജ്ഞാബദ്ധതയിൽ സെക്രട്ടറിയായി സ്ഥാനക്കയറ്റം ലഭിക്കുകയും ചെയ്തു.
താരാ ദേവിയെ "നേപ്പാളിലെ വാനമ്പാടി" എന്നാണ് അവർ അറിയപ്പെടുന്നത്.
പ്രാർത്ഥന ഗാനങ്ങൾ മുതൽ നേപ്പാളി നാടോടി ഗാനങ്ങൾ വൈവിധ്യമാർന്ന രീതിയിൽ താരാദേവി റെക്കോർഡുചെയ്‌തു, ഇവയിൽ മിക്കതും നേപ്പാളിലെ ക്ലാസിക് ഗാനങ്ങളായി കണക്കാക്കപ്പെടുന്നു.
നേപ്പാളിലെ മിക്കവാറും എല്ലാ വനിതാ ഗായികമാരെയും താരാ ദേവിയുടെ ഗാനരീതി  സ്വാധീനിച്ചിട്ടുണ്ട്. 'ഉകാലി ഒറാലി ഹാരു മാ', 'പൂൾ കോ തുംഗ', 'നിർദോഷ് മെറോ പചൗരിമ', 'എ കാഞ്ച', 'ഹിമാൽ കോ കഖാമ'എന്നിവ അവരുടെ പ്രശസ്തമായ ചില ഗാനങ്ങളാണ്.
1966 ൽ പൈലറ്റായ ശിവ ബഹാദൂർ ശ്രേഷ്ഠയുമായി അവർ വിവാഹിതരായി.
രക്താർബുധം  ബാധിച്ച് 25 വയസുള്ള മകനെ നഷ്ടപ്പെട്ടതോടെ അവരുടെ ജീവിതം ഏറെ സങ്കീർണ്ണമായി.
താമസിയാതെ ഭർത്താവ് വിമാനാപകടത്തിൽ മരിക്കുകയും ചെയ്തു.
നാല് വർഷം മുമ്പ് ജോലി നഷ്ടപ്പെട്ടതിന്റെ ദുരന്തം, നാല് വർഷത്തിന് ശേഷം ഗർഭം അലസൽ, നാല് വർഷത്തിന് ശേഷം ഭർത്താവിന്റെ മരണം എന്നിവ താരാദേവിയുടെ ജീവിതത്തിലെ ഏറ്റവും ആഘാതകരമായ നിമിഷങ്ങളായിരുന്നു.
ഈ ദുരന്തങ്ങളിൽ നിന്ന് കരകയറാൻ അവൾക്ക് കഴിഞ്ഞില്ല.
അവളുടെ ആരോഗ്യം മോശമാകാൻ തുടങ്ങി.
അവർ ശാരീരികമായി അവശയായിത്തീർന്നു.
പിന്നീട് പാർക്കിൻസൺസ് രോഗം കണ്ടെത്തിയതോടെ അവരുടെ ആലാപന ജീവിതം അവസാനിപ്പിക്കുകയും ചെയ്തു.
2006 ജനുവരി 21 ന് 60 വയസ്സുള്ളപ്പോൾ അവർ മരണമടഞ്ഞു.
അവരുടം അവസാന ആൽബമായ "അഫന്ത കോ മൻ‌മ" എന്നതിൽ നാല് ഗാനങ്ങൾ ഉൾക്കൊള്ളുന്നു.
ഗാനങ്ങൾ സുഭകമന യകന്തമ ഏകലൈ ടിമിലി ഡിയേക്ക ടിംലായ് ഹസേര ബിഡ ഗാം മാ പാനി മായ അഖാ ഹരു ലെ റുന ബിഡാ ഹ്യൂൺ ഭൈഗായോ ഗുമൈ ഘുമൈ മെറോ ജീവൻ കിതാബ് കോ മെയിൽ ഗായെക്കോ ഗീത്മ ഉക്കാലി ഓറലി ഹരുമ തിമ്ര പ ഹരുമ മാ ഡീപ് ഹുൻ ഹിമാലാക്കോ കഖാമ കാളി പാർ ദിൽമ ഹാജുർ അയേര സംഘുരി ബരുലി ഹോ നയാലി ബസ്യോ ത്യോ ടിമി മെറോ ഹൈനോ ഫുലാക്കോ തുങ്ക മോഹാനി ലഗ്ല ഹായ് സോച്ചെ ജസ്തോ ഹുന്ന നൈസയ ഖോള ഫുലായ് ഫുൾ കോ മൗസം ജതതൈ ഖോജെ റിംജിം റിംജിം പർബതി ഹോ നാം ആമ ഭേയേര അവാർഡുകൾ
നാലു പതിറ്റാണ്ടായി തന്റെ അശ്രാന്ത പരിശ്രമത്തിലൂടെ ആലാപനത്തിൽ മികവ് നേടിയ അദ്ദേഹം സ്വദേശത്തും വിദേശത്തുമുള്ള സംഗീതത്തിന്റെ മെലഡിയിലൂടെ നേപ്പാളി ഭാഷയെ ജനപ്രിയമാക്കി നേപ്പാളി സാഹിത്യത്തിന്റെ അഭിവൃദ്ധിക്ക് നിർണായക സംഭാവന നൽകി.
ഗാനാലാപനത്തിലൂടെ സ്വദേശത്തുനിന്നും വിദേശത്തുനിന്നും നിരവധി മെഡലുകൾ, അവാർഡുകൾ, ബഹുമതികൾ, അഭിനന്ദനങ്ങൾ എന്നിവ അവരെ തേടിവന്നു.
ഓർഡർ ഓഫ് ഗോർഖ ദക്ഷിണ ബാഹു, ഫസ്റ്റ് ക്ലാസ് അംഗം.
മഹേന്ദ്ര-രത്‌ന അവാർഡ്.
ഇന്ദ്ര രാജ്യ ലക്ഷ്മി അവാർഡ്.
ജഗദുംബ അവാർഡ്.
ചിന്നലത അവാർഡ്, ‘മൈന’ പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Tara Devi അനുബന്ധം അനുബന്ധം ↑ ↑ ↑ Nepali Singer Tara Devi Dies at 60 Archived 2006-02-07 at the Wayback Machine .
OhMyNews – 23 January 2006
ഡെൻട്രോബിയം അനോസ്മം ഇംഗ്ലീഷ് വിലാസം https://ml.wikipedia.org/wiki/Dendrobium_anosmum
ഓർക്കിഡേസീ കുടുംബത്തിലെ ഒരു എപ്പിഫൈറ്റിക് ഓർക്കിഡ് ഇനം ആണ് ഡെൻട്രോബിയം അനോസ്മം.
ശ്രീലങ്കയിൽ നിന്ന് ന്യൂ ഗ്വിനിയയിലേക്കും ഇന്തോചൈന , ഇൻഡോനേഷ്യ , ഫിലിപ്പൈൻസ് എന്നിവിടങ്ങളിലേക്കും ഈ ഇനം വ്യാപിച്ചിരിക്കുന്നു.
1839-ൽ ഫിലിപ്പീൻസിൽ ലിൻഡ്ലി ഇതിന്റെ സുഗന്ധമുള്ള ഇനത്തെ ആദ്യമായി കണ്ടെത്തിയപ്പോൾ ഡൻട്രോബിയം മാക്രോഫില്ലം എന്ന പേരാണ് അതിനു നല്കിയത്.
പിന്നീട് അത് മറ്റ് സ്പീഷീസുകളുടെ പര്യായമായി (homonym ) സൂചിപ്പിക്കുകയും ചെയ്തു.
ആറു വർഷം കഴിഞ്ഞ്, സുഗന്ധമില്ലാത്ത ഈ ഇനത്തെ ഫിലിപ്പീൻസിൽ വീണ്ടും കണ്ടെത്തുന്നതു വരെ ബൊട്ടാണിക്കൽ നാമകരണം നടത്തിയിരുന്നില്ല.
മസാങ്‌സാങ്ങ് (overpowering scent), നകകൌമയ് (tiresome) എന്നിവയുടെ ഒരു ടാഗലോഗ് പദം ആയി ഇത് ഫിലിപ്പൈൻസിൽ പ്രാദേശികമായി അറിയപ്പെടുന്നത് സാങ്കുമയ് എന്നാണ്.
മറ്റ് പ്രാദേശിക പദങ്ങളിൽ ലാറ്റിഗോ (കുതിരസവാരി) ഉൾപ്പെടുന്നു.
ലാറ്റിഗോ നീളമുള്ള ചാഞ്ചാടുന്ന ചൂരലുകളെ സൂചിപ്പിക്കുന്നു.
ഈ സസ്യം പൂവിടുമ്പോൾ ഇതിന്റെ ഇലപൊഴിയുന്നു.
അവലംബം ബാഹ്യ ലിങ്കുകൾ Dendrobium Superbum (Photos) .
Media related to Dendrobium anosmum at Wikimedia Commons Dendrobium anosmum എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ഡെൻഡ്രോബിയം ഇംഗ്ലീഷ് വിലാസം https://ml.wikipedia.org/wiki/Dendrobium
ഓർക്കിഡ് കുടുംബത്തിലെ 1800 -ലേറെ സ്പീഷിസുകൾ ഉള്ള ഒരു ജനുസാണ് ഡെൻഡ്രോബിയം ( Dendrobium ).
തെക്ക്, തെക്കുകിഴക്ക്, കിഴക്കൻ ഏഷ്യയിലെങ്ങും ഇവയിലെ സ്പീഷിസുകളെ കാണാം.
ഗ്രീക്കിൽ dendron എന്നാൽ മരം എന്നും bios എന്നാൽ ജീവൻ എന്നുമാണ് അർത്ഥം.
അതായത് മരത്തിൽ ജീവിക്കുന്നത്, ചുരുക്കത്തിൽ എപിഫൈറ്റ് എന്ന് അർത്ഥം.
ചിത്രശാല ഡെൻഡ്രോബിയം ഡെൻഡ്രോബിയം ഡെൻഡ്രോബിയം ഡെൻഡ്രോബിയം അവലംബം പുറത്തേക്കുള്ള കണ്ണികൾ Media related to Dendrobium at Wikimedia Commons Dendrobium എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
1 2 Kew World Checklist of Selected Plant Families
ഡെസ്മരിയ ഇംഗ്ലീഷ് വിലാസം https://ml.wikipedia.org/wiki/Desmaria
ലൊറാന്തേസീ കുടുംബത്തിൽപ്പെട്ട പൂച്ചെടികളുടെ ഏകവർഗ്ഗത്തിൽപ്പെട്ട ഒരു ജനുസ്സാണ് ഡെസ്മരിയ .
ഈ.
ജനുസ്സിലെ ഒരേയൊരു ഇനം ഡെസ്മരിയ മ്യൂട്ടബിലിസ് ആണ്.
ഡെൻഡ്രോഫ്തോ
ഏഷ്യയിലും ആസ്ത്രേലിയയിലും കണ്ടുവരുന്ന പരാദ കുറ്റിച്ചെടികളുടെ ഒരു ജനുസ്സാണ് ഡെൻഡ്രോഫ്തോ .
ജർമ്മൻ പ്രകൃതിശാസ്ത്രജ്ഞനായ കാൾ ഫ്രെഡ്രിക്ക് ഫിലിപ്പ് വോൺ മാർട്ടിയസ് ആണ് 1830-ൽ  ഈ ജനുസ്സിനെ വിവരിച്ചത്  ഈ ജനുസ്സിലെ സ്പീഷിസുകൾക്ക് അതത് പ്രദേശങ്ങളിലെ വൈദ്യശാസ്ത്ര പാരമ്പര്യങ്ങളിൽ, പ്രത്യേകിച്ച് നേപ്പാളിൽ , വിവിധ ഉപയോഗങ്ങൾ റിപ്പോർട്ട് ചെയ്യപ്പെട്ടിട്ടുണ്ട്.
ഇത് പൊട്ടുവെള്ളാംബരി ചിത്രശലഭത്തിൻ്റെ ലാർവ ഭക്ഷണ സസ്യമാണ്.
സ്പീഷീസ് ഡെൻഡ്രോഫ്തോ ഫാൽക്കറ്റ (Lf ) Ettingsh.
അവലംബം ↑ ↑ {{ cite journal }} :  CS1 maint: unflagged free DOI ( link ) ↑ https://www.thehindu.com/news/national/kerala/life-cycle-of-rare-spotted-royal-butterfly-documented-for-the-first-time-in-india/article66880742.ece
ഡെസ്‌ഫൽ ഇംഗ്ലീഷ് വിലാസം https://ml.wikipedia.org/wiki/Dezful
ഡെസ്‌ഫൽ ( പേർഷ്യൻ : دزفول , pronounced [dɛzˈfuːl] , Dezfuli dialect: Desfil, ഉച്ചാരണം [desˈfiːl] ) Dezfūl, Dezfool എന്നിങ്ങനെ റോമനൈസ് ചെയ്തു); ഡിസ്ഫൾ എന്നും അബ് ഐ ദിസ് എന്നും അറിയപ്പെടുന്ന ഇറാനിലെ ഖുസെസ്താൻ പ്രവിശ്യയിലെ ഡെസ്ഫൽ കൗണ്ടിയിൽ സ്ഥിതിചെയ്യുന്ന ഒരു നഗരവും അതിൻറെ തലസ്ഥാനവുമാണ്.
2011 ലെ കനേഷുമാരി പ്രകാരം 105,000 കുടുംബങ്ങളിലായി 420,000 ആളുകളായിരുന്നു ഇതിലെ ജനസംഖ്യ.
2006-ൽ നഗരത്തിൽ 228,507 നിവാസികളുണ്ടായിരുന്നതായി കണക്കാക്കപ്പെട്ടു.
ദേശീയ തലസ്ഥാനമായ ടെഹ്‌റാനിൽ നിന്ന് ഏകദേശം 721 കിലോമീറ്റർ ദൂരത്തിലും പ്രവിശ്യാ തലസ്ഥാനമായ അഹ്‌വാസിൽ നിന്ന് 155 കിലോമീറ്ററും ദൂരത്തിലാണ് ഡെസ്‌ഫൽ നഗരം സ്ഥിതി ചെയ്യുന്നത്.
പേർഷ്യൻ ഗൾഫിൽ നിന്ന് 300 കിലോമീറ്റർ അകലെയുള്ള ഈ നഗരം സമുദ്രനിരപ്പിൽനിന്ന് ഏകദേശം 143 മീറ്റർ ഉയരത്തിലാണ് സ്ഥിതിചെയ്യുന്നത്.
സാഗ്രോസ് മലനിരകളുടെ അടിവാരത്തിൽ സ്ഥിതി ചെയ്യുന്ന ഈ നഗരത്തിന് സസാനിയൻ കാലഘട്ടം മുതൽക്ക് ആരംഭിക്കുന്ന ഒരു ചരിത്രമുണ്ട്.
ഡെസ്ഫലിന് ചുറ്റുപാടുമുള്ള പ്രദേശം ഏകദേശം 5000 വർഷമായി നാഗരികതയുടെ ആസ്ഥാനമായിരുന്നു.
പുരാതന നാഗരികതയോളം നീളുന്ന നീണ്ട ചരിത്രമുള്ള ഒരു പ്രദേശത്ത് സ്ഥിതി ചെയ്യുന്ന ഈ നഗരത്തിൽ എഡി 300-ൽ സ്ഥാപിക്കപ്പെട്ട പ്രാചീനമായ ഒരു പാലവും നിലനിൽക്കുന്നു.
ഡിസ് (കോട്ട) + പൽ (പാലം) എന്നീ രണ്ട് പദങ്ങളിൽ നിന്ന് ഉരുത്തിരിഞ്ഞ ഡെസ്ഫുൾ എന്ന പേരിൻറെ സംയോജനം 'കോട്ടയിലേക്കുള്ള പാലം' അല്ലെങ്കിൽ 'കോട്ടകെട്ടി സുരക്ഷിതമാക്കിയ പാലം' എന്നിങ്ങനെ അർത്ഥമാക്കാം.
നഗരത്തിന്റെ യഥാർത്ഥ പേര് Dezhpul എന്നായിരുന്നു, എന്നാൽ പേർഷ്യ മുസ്ലീം ആക്രമണകാരികൾ കീഴടക്കിയതിനുശേഷം, അറബി ഭാഷയിൽ 'p', 'zh' ശബ്ദങ്ങൾ ഇല്ലാത്തതിനാൽ നഗരത്തിന്റെ പേര് Dezful എന്ന് പുനർനാമകരണം ചെയ്യപ്പെട്ടു.
ഖുസെസ്ഥാൻ പ്രവിശ്യയിലെ ഏറ്റവും പഴയ നഗരങ്ങളിലൊന്നാണ് ഡെസ്ഫൽ.
വാൾതർ ഹിൻസിൻറെ ഉത്ഖനനങ്ങൾ അനുസരിച്ച്, അവാൻ (ആദ്യ എലാം സാമ്രാജ്യത്തിന്റെ തലസ്ഥാനം) ഡെസ്ഫലിലാണ് സ്ഥിതി ചെയ്തിരുന്നത്.
എഡെസ യുദ്ധത്തിനു ശേഷം റോമൻ യുദ്ധത്തടവുകാരെ ഉപയോഗിച്ച ഷാപൂർ ഒന്നാമന്റെ ഭരണകാലത്താണ് ഈ പാലം നിർമ്മിക്കപ്പെട്ടത്.
ജനവിഭാഗം
ഡെസ്പലി, ഡെസ്ഫൂലിയൻ അല്ലെങ്കിൽ ഡെസ്ഫുലിയൻ എന്നിങ്ങനെ അറിയപ്പടുന്ന ഡെസ്ഫൽ‍‍ നഗരത്തിലെ ജനത സംസാരിക്കുന്നത്, ഡെസ്ഫൽ ഭാഷയിൽനിന്ന് വ്യത്യസ്‌തമായ ഡെസ്ഫുലി എന്ന ഭാഷയും ചിലപ്പോൾ പേർഷ്യൻ ഭാഷകളിലെ ഏറ്റവും പുരാതനമായി കണക്കാക്കപ്പെടുന്ന ഷുഷ്താരിയുമാണ്.
ടെഹ്‌റാൻ നഗരത്തിൽനിന്ന് ഖുസെസ്ഥാന്റെ പ്രവിശ്യാ തലസ്ഥാനമായ അഹ്‌വാസിലേക്കുള്ള പ്രധാനപ്പെട്ട വടക്ക്-തെക്ക് ഹൈവേയിൽ, സാഗ്രോസ് മലനിരകളുടെ താഴ്‌വരയോട് ചേർന്നാണ് ഡെസ്‌ഫൽ നഗരം സ്ഥിതി ചെയ്യുന്നത്.
ടെഹ്‌റാനിൽ നിന്ന് പേർഷ്യൻ ഗൾഫിലേക്കുള്ള പ്രധാന റെയിൽവേപ്പാത ഡെസ്‌ഫലിൽ നിന്ന് 15 കിലോമീറ്റർ (9 മൈൽ) അകലത്തിൽ ഡെസ് നദിയുടെ എതിർവശത്താണ്.
ചൂടുള്ള അർദ്ധ വരണ്ട കാലാവസ്ഥയുള്ള ( കോപ്പൻ കാലാവസ്ഥാ വർഗ്ഗീകരണം BSh)  ഡെസ്ഫൽ നഗരത്തിൽ അത്യധികം ചൂടുള്ള വേനൽക്കാലവും നേരിയ ശൈത്യവുമാണ് അനുഭവപ്പെടാറുള്ളത്.
തെക്കൻ ഇറാനിലെ ഭൂരിഭാഗം പ്രദേശങ്ങളേക്കാളും മഴ കൂടുതലായി ലഭിക്കുന്ന ഇവിടെ പക്ഷേ ഇത് മിക്കവാറും നവംബർ മുതൽ ഏപ്രിൽ വരെയുള്ള കാലയളവിൽ മാത്രമായി പരിമിതപ്പെട്ടിരിക്കുന്നതും ചില അവസരങ്ങളിൽ ഇത് പ്രതിമാസം 250 മില്ലിമീറ്റർ (9.8 ഇഞ്ച്) അല്ലെങ്കിൽ പ്രതിവർഷം 600 മില്ലിമീറ്റർ (24 ഇഞ്ച്) കവിയുന്നതുമാണ്.
Dezful പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 28.0 (82.4) 29.0 (84.2) 36.0 (96.8) 40.5 (104.9) 46.5 (115.7) 50.7 (123.3) 53.6 (128.5) 52.0 (125.6) 48.0 (118.4) 43.0 (109.4) 35.0 (95) 29.0 (84.2) 53.6 (128.5) ശരാശരി കൂടിയ °C (°F) 17.2 (63) 19.6 (67.3) 24.1 (75.4) 30.0 (86) 37.5 (99.5) 43.7 (110.7) 46.0 (114.8) 44.9 (112.8) 41.7 (107.1) 34.8 (94.6) 26.2 (79.2) 19.3 (66.7) 32.08 (89.76) പ്രതിദിന മാധ്യം °C (°F) 10.8 (51.4) 13.2 (55.8) 17.3 (63.1) 22.8 (73) 29.9 (85.8) 35.1 (95.2) 37.0 (98.6) 35.8 (96.4) 32.0 (89.6) 25.6 (78.1) 17.9 (64.2) 12.5 (54.5) 24.16 (75.48) ശരാശരി താഴ്ന്ന °C (°F) 5.3 (41.5) 6.8 (44.2) 10.0 (50) 14.7 (58.5) 20.5 (68.9) 23.8 (74.8) 26.2 (79.2) 25.5 (77.9) 21.1 (70) 16.2 (61.2) 10.8 (51.4) 6.8 (44.2) 15.64 (60.15) താഴ്ന്ന റെക്കോർഡ് °C (°F) −9 (16) −4.0 (24.8) −2 (28) 3.0 (37.4) 10.0 (50) 16.0 (60.8) 19.0 (66.2) 16.5 (61.7) 10.0 (50) 6.0 (42.8) 1.0 (33.8) −2 (28) −9 (16) വർഷപാതം mm (inches) 100.6 (3.961) 60.0 (2.362) 50.2 (1.976) 34.5 (1.358) 9.2 (0.362) 0.0 (0) 0.2 (0.008) 0.0 (0) 0.0 (0) 7.4 (0.291) 39.1 (1.539) 83.2 (3.276) 384.4 (15.133) ശരാ.
മഴ ദിവസങ്ങൾ 9.9 8.1 8.1 6.5 3.0 0.0 0.1 0.0 0.0 2.1 6.2 8.0 52 % ആർദ്രത 75 68 59 49 32 22 24 28 29 40 59 73 46.5 മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 131.6 158.4 192.3 217.7 272.5 325.6 322.7 317.0 291.3 234.8 158.2 121.9 2,744 ഉറവിടം: NOAA (1961-1990) ഗതാഗതം
ടെഹ്‌റാനിൽ നിന്ന് ഡെസ്‌ഫലിലേക്ക് (തിരിച്ചും) ദിവസത്തിൽ രണ്ടുതവണയെങ്കിലും നേരിട്ടുള്ള ഫ്ലൈറ്റുകൾ ഉണ്ട്.
ഡെസ്‌ഫലിൽ നിന്ന് മഷ്‌ഹദിലേക്ക് (മവ്ഹാദ് അല്ലെങ്കിൽ മഷാദ്) പ്രതിവാര ഫ്ലൈറ്റുകൾ ഉണ്ട്.
ട്രാൻസ്-ഇറാനിയൻ റെയിൽവേയുടം ട്രെയിനുകൾ വഴിയും ഡെസ്ഫലിൽ എത്തിച്ചേരാവുന്നതാണ്.
മിക്കവാറും എല്ലാ പ്രധാനപ്പെട്ട ഇറാനിയൻ നഗരങ്ങളിൽ നിന്നോ അടുത്തുള്ള നഗരങ്ങളിൽനിന്നോ ഡെസ്ഫലിലേയ്ക്ക് ബസുകൾ ലഭ്യമാണ്.
ട്രാൻസ്-ഇറാനിയൻ റെയിൽവേയുടെ തീവണ്ടികൾ അയൽപട്ടണമായ ആൻഡിമെഷ്കിലേക്ക് സർവീസ് നടത്തുന്നു.
അവലംബം ↑ ↑ ഡെസ്‌ഫൽ can be found at GEOnet Names Server , at this link , by opening the Advanced Search box, entering "-3061127"  in the "Unique Feature Id" form, and clicking on "Search Database".
↑ ↑ ഫലകം:IranCensus2011 ↑ Census85 Archived 2007-06-01 at the Wayback Machine .
- (Statistical Center of Iran (in Persian )) ↑ Population and Housing Census Archived 2007-10-06 at the Wayback Machine .
↑ ↑ سايت اداره ميراث فرهنگي ، صنايع دستي و گردشگري شهرستان دزفول Archived 2008-10-13 at the Wayback Machine .
ഡെൻട്രോബിയം വിക്ടോറിയ -രജിനി ഇംഗ്ലീഷ് വിലാസം https://ml.wikipedia.org/wiki/Dendrobium_victoriae-reginae
ഫിലിപ്പീൻസിലെ തദ്ദേശവാസിയും ഒരു ചെറിയ ഇടത്തരം സസ്യവും ഓർക്കിഡെയ്സി സസ്യകുടുംബത്തിലെ ഒരു അംഗവും ആണ് ഡെൻട്രോബിയം വിക്ടോറിയ -രജിനി (Queen Victoria's dendrobium).
മിതോഷ്ണമേഖലയിൽ വളരുന്ന ഈ എപ്പിഫൈറ്റുകൾ കനംകുറഞ്ഞ് താഴേയ്ക്കിറങ്ങി  പടർന്നു വളരുന്ന സ്യൂഡോബൾബുകളാണ് .
3 മുതൽ 4 സെന്റീമീറ്റർ വരെ നീളമുള്ള ഇരുണ്ട അറ്റവും മധ്യത്തിൽ വെള്ളനിറവുമുള്ള ഇവയിൽ വയലറ്റ് അല്ലെങ്കിൽ പർപ്പിൾ പൂക്കുലകൾ കാണപ്പെടുന്നു.
ലിത്തോകാർപസ് സ്പീഷീസുകളിൽ 1300 മുതൽ 2700 മീറ്റർ വരെ ഉയരമുള്ള ഫിലിപ്പീൻസിലെ മൊണ്ടേൺ ഇക്കോജൈവമേഖലയിൽ ഇവ കാണപ്പെടുന്നു .
അവലംബം ബാഹ്യ ലിങ്കുകൾ Media related to Dendrobium victoriae-reginae at Wikimedia Commons Dendrobium victoriae-reginae എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ഡെൻവർ ഇംഗ്ലീഷ് വിലാസം https://ml.wikipedia.org/wiki/Denver
കൊളറാഡോ സംസ്ഥാനത്തിന്റെ തലസ്ഥാനവും ഏറ്റവും വലിയ നഗരവുമാണ് ഡെൻവർ .
യു.എസ്സിലെ പ്രമുഖ നഗരങ്ങളിലൊന്നായ ഡെൻവർ, സംസ്ഥാനത്തിന്റെ ഉത്തര-മധ്യ ഭാഗത്തായി സ്ഥിതിചെയ്യുന്നു.
സൗത്ത് പ്ലാറ്റ് (South Platte) നദിക്കും , ചെറി ക്രീക്കിനും (Cherry Creek) മധ്യേ വ്യാപിച്ചിരിക്കുന്ന ഈ നഗരത്തിന്റെ സ്ഥാനം സമുദ്രനിരപ്പിൽ നിന്നും ഏകദേശം 1610 മീ.
നഗരമുൾപ്പെടുന്ന കൗണ്ടിക്കും ഇതുതന്നെയാണ് പേര്.
സംസ്ഥാനത്തെ ചെറു കൗണ്ടികളിലൊന്നാണെങ്കിലും ഡെൻവർ കൗണ്ടിയിൽ ജനസാന്ദ്രത ഏറെ കൂടുതലാകുന്നു.
നഗരസംഖ്യ : 467610 (1990); ഡെൻവർ മെട്രോപൊലിറ്റൻ പ്രദേശത്തെ ജനസംഖ്യ: 1,622,980 ('90).
റോക്കി പർവതനിരകളുടെ അടിവാരത്തിനും, മഹാസമതലത്തിന്റെ (Great Plain) പടിഞ്ഞാറേയറ്റത്തിനും ഇടയ്ക്കുള്ള പ്രദേശത്തെ ഏറ്റവും വലിയ നഗരമാണിത്.
താരതമ്യേന സമതല പ്രദേശമായ ഡെൻവറിൽ റോക്കിനിരകളിലെ 4200 മീ.
ലേറെ ഉയരമുള്ള ഹിമാവൃതമായ ചില പർവത ഭാഗങ്ങൾ ദൃശ്യമാണ്.
ലോങ്സ് കൊടുമുടി (4348 മീ.), മൗണ്ട് ഈവൻസ് (4350 മീ.) എന്നിവ ഇവയിൽ പ്രാധാന്യമർഹിക്കുന്നു.
ഡെൻവർ-ഒരു നഗരദൃശ്യം കാലാവസ്ഥ
നഗരത്തിന്റെ ഉയരംമൂലം ഇതിന് മൈൽ-ഹൈസിറ്റി (Mile High City) എന്ന പേരുണ്ടായിട്ടുണ്ട്.
സുഖകരമായ കാലാവസ്ഥയാണ് ഡെൻവറിൽ അനുഭവപ്പെടുന്നത്.
നഗരത്തിന് പ്രത്യേക പ്രാധാന്യം നേടിക്കൊടുത്തിരിക്കുന്ന ഘടകവും സൂര്യപ്രകാശം ധാരാളം നൽകുന്ന ഈ കാലാവസ്ഥയാണ്.
ജനുവരിയിൽ 0.6 o C ഉം ജൂലായിൽ 22.8 o C ഉം ശരാശരി.
താപനില ഡെൻവറിലനുഭവപ്പെടുന്നു; ശരാശരി.
വാർഷിക വർഷപാതം: 358 മി. മീ..
ഉയർന്ന വേനൽക്കാല ഊഷ്മാവും താഴ്ന്ന ശീതകാല ഊഷ്മാവും കുറഞ്ഞ വാർഷിക വർഷപാതവും ഇവിടത്തെ കാലാവസ്ഥയുടെ പ്രത്യേകതകളാണ്.
ഇലപൊഴിയും മരങ്ങളാണ് മുഖ്യ സസ്യജാലം .
ഡെൻവർ നഗരത്തിന്റെ ഭൂരിഭാഗം പ്രദേശങ്ങളും വാസസ്ഥലങ്ങളാണ്.
നഗരത്തിലൂടെ ഒഴുകുന്ന സൗത്ത് പ്ലാറ്റ് നദിക്കരയിലാണ് വ്യവസായങ്ങൾ കേന്ദ്രീകരിച്ചിരിക്കുന്നത്.
നഗരത്തിന്റെ വടക്കു പടിഞ്ഞാറു ഭാഗത്ത് ആധുനിക ഹർമ്മ്യങ്ങളും ധനകാര്യ സ്ഥാപനങ്ങളും ഹോട്ടലുകളും മറ്റും കേന്ദ്രീകരിച്ചിരിക്കുന്നു.
1960-കളുടെ അവസാനത്തിൽ ഡെൻവറിൽ സ്വകാര്യ ഉടമസ്ഥതയിലുള്ള ഒരു നിവാസ നിർമ്മാണ പദ്ധതി രൂപംകൊണ്ടു.
ന്യൂനപക്ഷ വിഭാഗത്തിന് ചെലവു കുറഞ്ഞ പാർപ്പിടങ്ങൾ നിർമ്മിക്കുകയായിരുന്നു ഈ പദ്ധതിയുടെ പ്രധാന ലക്ഷ്യം.
ദേശീയ -നഗരഭരണകൂടങ്ങൾ പിന്താങ്ങിയ ഈ സംഘടന സുസ്ഥിരവും വിഭിന്ന മതക്കാർ സഹവർത്തിച്ചു പാർക്കുന്നതുമായ വാസകേന്ദ്രം നിർമ്മിക്കുന്നതിൽ വിജയം കണ്ടെത്തി.
ഡെൻവറിന്റെ ഉത്തര-പൂർവ ഭാഗത്തുള്ള ഈ പ്രദേശം പാർക്ക് ഹിൽ (Park Hill) എന്ന പേരിലാണറിയപ്പെടുന്നത്.
രാജ്യത്തിലെ പ്രമുഖ കെട്ടിട നിർമ്മാണ വ്യസ്ഥകളിലൊന്നായ ഓപ്പൺ ഹൗസിങ് നിയമവും ഈ പദ്ധതിയെ പിന്താങ്ങിയിരുന്നു.
സമ്പദ്ഘടന യുദ്ധസ്മാരകം ഡെൻവർ
മൊത്ത വ്യാപാരം, ധനകാര്യം, ഗതാഗതം തുടങ്ങിയ മേഖലകളിൽ ഒരു പ്രാദേശിക കേന്ദ്രമായി ഡെൻവർ വർത്തിക്കുന്നു.
നഗരത്തിന്റെ സമ്പദ്ഘടനയിൽ മുഖ്യപങ്കു വഹിക്കുവാൻ ഇവിടത്തെ ഉത്പാദന മേഖലയ്ക്കു സാധിക്കുന്നുണ്ട്.
സമീപ പ്രദേശങ്ങളിൽ നിന്നുള്ള കാർഷിക വിഭവസംസ്കരണത്തിനാണ് വ്യവസായങ്ങളിൽ മുൻതൂക്കം.
ധാന്യം പൊടിക്കൽ, കരിമ്പു സംസ്കരണം, മീറ്റ് പാക്കിങ് എന്നിവ മുഖ്യ വ്യവസായങ്ങളിൽപ്പെടുന്നു.
ഡെൻവറിലും സമീപപ്രദേശങ്ങളിലുമുള്ള മറ്റു വ്യവസായങ്ങളിൽ പ്രധാനപ്പെട്ടവ യന്ത്രസാമഗ്രികൾ , ലോഹസാധനങ്ങൾ , റബർ ഉത്പ്പന്നങ്ങൾ, സൂക്ഷ്മോപകരണങ്ങൾ, ഇലക്ട്രോണിക് ഉപകരണങ്ങൾ, മിസൈലുകൾ, പെട്രോളിയം ഉത്പന്നങ്ങൾ, വസ്ത്രം , തുകൽ എന്നിവയുടെ നിർമ്മാണമാണ്.
1950 കളിൽ വികസനമാരംഭിച്ചതും അന്തർ വൻകരാ മിസൈലുകൾ(Inter continental missiles) ഉത്പാദിപ്പിക്കുന്നതുമായ എയ്റോസ്പേസ് വ്യവസായത്തെ ഡെൻവറിലെ ഏറ്റവും പ്രമുഖ വ്യവസായമെന്നു പറയാം.
1960-കളിൽ ഈ വ്യവസായത്തിന്റെ പ്രധാന ലക്ഷ്യങ്ങൾ ഗവേഷണവും മാൻ-ഇൻ-സ്പേസ് (Man-in-space) പദ്ധതിയുമായിരുന്നു.
അനുദിനം വികസിച്ചുകൊണ്ടിരിക്കുന്നതും ദേശീയ തലത്തിൽ പ്രാധാന്യമർഹിക്കുന്നതുമായ രംഗമാണ് ഡെൻവറിലെ വ്യവസായ മേഖല.
കൽക്കരി , പെട്രോളിയം , പ്രകൃതി വാതകം, എണ്ണ, യൂറേനിയം പോലുള്ള ഇന്ധന വിഭവങ്ങൾ എന്നിവ ഖനനം ചെയ്യുന്ന കമ്പനികളുടെ ഒരു പ്രധാന കേന്ദ്രം കൂടിയാണ് ഡെൻവർ.
അച്ചടി-പ്രസിദ്ധീകരണം, ഇൻഷുറൻസ്, വിനോദസഞ്ചാരം തുടങ്ങിയവയും പ്രധാന വ്യവസായങ്ങൾ തന്നെ.
1950-കളിൽ മന്ദഗതിയിലായിരുന്ന ഡെൻവറിലെ ജനസംഖ്യാവർധന 60-കളായപ്പോഴേക്കും കുറഞ്ഞു തുടങ്ങി.
നഗരപ്രാന്തങ്ങളിലേക്കുള്ള ജനങ്ങളുടെ കുടിയേറ്റമായിരുന്നു ഇതിനു മുഖ്യകാരണം.
നഗരത്തിന്റെ പ്രത്യേക സ്ഥാനം മൂലം രാജ്യത്തിന്റെ പശ്ചിമപ്രദേശത്തെ ഒരു പ്രധാന ഗതാഗത കേന്ദ്രമായി ഡെൻവർ വർത്തിക്കുന്നു.
ഒരു പ്രധാന ട്രക്കിങ് കേന്ദ്രവും വ്യോമഗതാഗത കേന്ദ്രവും കൂടിയാണ് ഡെൻവർ.
ഇവിടത്തെ സ്റ്റേപ്പിൾടൺ (Stapleton) അന്താരാഷ്ട്ര വിമാനത്താവളം മുനിസിപ്പൽ ഭരണത്തിൻ കീഴിലാണ് പ്രവർത്തിക്കുന്നത്.
വിദ്യാഭ്യാസം ഡെൻവർ സിറ്റി ഹാൾ ക്രിസ്മസ് പ്രഭയിൽ (1955)
കൊളറാഡോ സർവകലാശാല, മെട്രൊപൊലിറ്റൻ സ്റ്റേറ്റ് കോളജ്, ഡെൻവർ സർവകലാശാല, ലോറെറ്റോ ഹൈറ്റ്സ് കോളജ്, ഒട്ടനവധി പൊതു-സ്വകാര്യ വിദ്യാഭ്യാസ സ്ഥാപനങ്ങൾ തുടങ്ങിയവ ഡെൻവറിന്റെ വിദ്യാഭ്യാസ മേഖലയെ സമ്പന്നമാക്കുന്നു.
കാപ്പിറ്റോൾ മന്ദിരത്തെ കൂടാതെ സിവിക് സെന്റർ, ആർട്ട് മ്യൂസിയം, പബ്ലിക് ലൈബ്രറി, ഗ്രീക്ക് മാതൃകയിലുള്ള ഔട്ട്ഡോർ ആംഫി തിയെറ്റർ , ലാറിമെർ സ്ക്വയർ, ദ് ഡെൻവർ സെന്റർ ഫോർ ദ് പെർഫോമിങ് ആർട്ട് തുടങ്ങിയവ ഡെൻവറിലെ പ്രധാന ആകർഷണ കേന്ദ്രങ്ങളാണ്.
ധാരാളം ലൈബ്രറികളും മ്യൂസിയങ്ങളും നഗരത്തിൽ പ്രവർത്തിക്കുന്നു.
കൊളറാഡോ സ്റ്റേറ്റ് മ്യൂസിയം, നാച്വറൽ ഹിസ്റ്ററി മ്യൂസിയം, ആർട്ട് മ്യൂസിയം എന്നിവ എണ്ണപ്പെട്ട കലാസങ്കേതങ്ങളാണ്.
കൂടാതെ, ധാരാളം ഉദ്യാനങ്ങളും വിനോദകേന്ദ്രങ്ങളും നഗരത്തിൽ കാണാം.
സിറ്റി പാർക്ക്, ഡെൻവർ ബൊട്ടാണിക്കൽ ഗാർഡൻസ് എന്നിവയാണ് ഇതിൽ പ്രധാനമായവ.
ദ് പാർക്ക് ഒഫ് ദ് റെഡ് റോക്സ്, ലുക്ക് ഔട്ട് മൗണ്ടൻ പാർക്ക് തുടങ്ങിയ മികച്ച പാർക്കുകളും ഡെൻവറിലുണ്ട്.
ഇവിടത്തെ എലിച് ഉദ്യാന(Elitch garden)ത്തിലുള്ള സമ്മർ തിയെറ്റർ പ്രശസ്തിയാർജിച്ചതാണ്.
സിംഫണി ഓർക്കെസ്ട്രയുടെ ധാരാളം തിയെറ്ററുകൾ ഡെൻവറിൽ പ്രവർത്തിക്കുന്നു.
തിയെറ്ററുകളും തിയെറ്റർ കോംപ്ലക്സുകളും അടങ്ങിയ ആധുനിക മന്ദിരങ്ങളും നഗരത്തിലങ്ങോളമിങ്ങോളമുണ്ട്.
വലിപ്പത്തിലും ആകർഷണീയതയിലും പ്രമുഖ സ്ഥാനത്തു നിൽക്കുന്ന സിറ്റി പാർക്കിനുള്ളിൽ അനേകം തടാകങ്ങളുണ്ട്.
മൃഗശാല, മ്യൂസിയം ഒഫ് നാച്വറൽ ഹിസ്റ്ററി തുടങ്ങിയവ ഈ പാർക്കിനുള്ളിലാണ് സ്ഥിതിചെയ്യുന്നത്.
കൊളറാഡോയുടെ തലസ്ഥാനം കൊളറാഡോസ്റ്റേറ്റ് ക്യാപിറ്റോൾ
1858-ൽ ചെറിക്രീകിലാരംഭിച്ച സ്വർണ പര്യവേഷണത്താവളങ്ങളിലൊന്നായിട്ടായിരുന്നു ഡെൻവറിന്റെ തുടക്കം.
കാൻസാസ് മേഖലാ ഗവർണറായിരുന്ന ജെയിംസ്.
ഡെൻവറിന്റെ പേരിൽ നിന്നാണ് നഗരനാമം ഉരുത്തിരിഞ്ഞത്.
1861-ൽ രൂപംകൊ കൊളറാഡോ ടെറിറ്ററിയുടെ തലസ്ഥാനം ഗോൾഡൻ ആയിരുന്നുവെങ്കിലും 1867-ൽ ഈ പദവി ഡെൻവറിനു ലഭിച്ചു.
1870 വരെ ഭാഗികമായി ഒറ്റപ്പെട്ട സ്ഥിതിയിലായിരുന്ന ഈ നഗരം ഡെൻവർ-പസിഫിക് റെയിൽപ്പാതയുടെ പണിപൂർത്തിയായതോടെ മറ്റു നഗരങ്ങളുമായി ബന്ധം സ്ഥാപിച്ചു.
1881-ലെ ഹിതപരിശോധന ഡെൻവറിന്റെ സംസ്ഥാന തലസ്ഥാനമെന്ന പദവി ഒന്നുകൂടി ഉറപ്പിച്ചു.
1870-കളിൽ റെയിൽവേയുടെ വികസനവും റോക്കി പർവതനിരകളിലെ വെള്ളി നിക്ഷേപത്തിന്റെ കണ്ടെത്തലും ഡെൻവറിന്റെ ദ്രുതവികാസത്തിനു വഴിതെളിച്ചു.
പെട്ടെന്നു തന്നെ സംസ്ഥാനത്തെ പ്രധാന ഖനന-വിതരണ കേന്ദ്രമായി നഗരത്തിനു മാറാൻ കഴിഞ്ഞതിന്റെ കാരണവും ഇതുതന്നെയായിരുന്നു.
1904-ൽ സ്വയംഭരണം നേടിയെടുത്ത ഡെൻവറിൽ 1916 ആയപ്പോഴേക്കും മേയർ-കൗൺസിൽ മാതൃകയിലുള്ള ഭരണകൂടം നിലവിൽവന്നു.
1927-ൽ 10.
ദൈർഘ്യമുള്ള മോഫത്ത് ടണ്ണലി (Moffat Tannel)ന്റെ പണി പൂർത്തിയായതോടെ നേരിട്ടുള്ള അന്തർ വൻകരാ റെയിൽപ്പാതയിൽ ഡെൻവർ സ്ഥാനം നേടി.
ഒരു പ്രധാന ഖനന-കന്നുകാലി വളർത്തൽ-കാർഷിക-വിനോദ സഞ്ചാരകേന്ദ്രമായി ഉയർന്ന ഡെൻവർ അതോടെ ഈ പ്രദേശത്തെ പ്രമുഖ സാമ്പത്തിക കേന്ദ്രമായി വികസിച്ചു.
1920-കളിലും 30-കളിലും ഡെൻവറിന്റെ വളർച്ചാ നിരക്കിൽ കുറവു വന്നെങ്കിലും ഒന്നും രണ്ടും ലോകയുദ്ധങ്ങൾക്കു ശേഷം സ്ഥിതി ഏറെ മെച്ചപ്പെട്ടു.
1950-കളിലും 1970-കളിലും വൻതോതിലുണ്ടായ നഗരപ്രാന്ത വികസനം നഗരത്തേക്കാൾ കൂടുതൽ ജനസാന്ദ്രത പ്രാന്തപ്രദേശങ്ങളിലുണ്ടാകുന്നതിന് ഇടവരുത്തി.
1976-ൽ മഞ്ഞുകാല ഒളിമ്പിക്സിന്റെ വേദിയായി ഡെൻവർ തിരഞ്ഞെടുക്കപ്പെട്ടെങ്കിലും ഡെൻവർ നിവാസികളുടെ എതിർപ്പുമൂലം ഇത് റദ്ദാക്കി.
ഡെൻവർ പനോരമ ചിത്രം അവലംബം ↑ Claims to Fame – Geography Archived 2010-12-24 at the Wayback Machine .
, Epodunk , accessed April 16, 2007 ↑ Queen City Archived 2010-11-21 at the Wayback Machine .
, Time (magazine) , January 30, 1928, accessed April 13, 2007.
↑ ↑ 1 2 ↑ ↑ ↑ ↑ ↑ ↑ City and County of Denver Official Site City of Denver Colorado Denver International Airport കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡെൻവർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡെസ്റ്റിനി വാറ്റ്ഫോർഡ് ഇംഗ്ലീഷ് വിലാസം https://ml.wikipedia.org/wiki/Destiny_Watford Destiny Watford (left) with Nancy Pelosi, 2016
ഒരു അമേരിക്കൻ പരിസ്ഥിതി പ്രവർത്തകയാണ് ഡെസ്റ്റിനി വാറ്റ്ഫോർഡ് .
അവർ 2016-ൽ ഗോൾഡ്മാൻ പരിസ്ഥിതി സമ്മാനം നേടി.
വാറ്റ്ഫോർഡ് വളർന്നത് മേരിലാൻഡിലെ കർട്ടിസ് ബേയിൽ കാര്യമായ വായു മലിനീകരണമുള്ള ഒരു പ്രദേശത്താണ്.
ഹൈസ്കൂളിൽ പഠിക്കുമ്പോൾ, നഗരവും സംസ്ഥാനവും അംഗീകരിച്ച, പ്രതിദിനം 4,000 ടൺ മാലിന്യം കത്തിക്കാൻ കഴിയുന്ന ഒരു ഇൻസിനറേറ്റർ പ്രോജക്റ്റിനെതിരെ അവർ ഒരു അഭിഭാഷക കാമ്പെയ്‌ൻ ആരംഭിച്ചു.
നാല് വർഷത്തിലേറെയായി, ബെന്യാമിൻ ഫ്രാങ്ക്ലിൻ ഹൈസ്‌കൂളിലെ മറ്റ് വിദ്യാർത്ഥികളുമായി പ്രദേശത്തെ കൂടുതൽ വായു മലിനീകരണത്തിൽ നിന്നുള്ള ആരോഗ്യ പ്രത്യാഘാതങ്ങളെക്കുറിച്ചുള്ള ആശങ്കകൾ, പ്രാദേശിക സമൂഹത്തിൽ ഇതിനകം അനുഭവപ്പെട്ടിട്ടുള്ള ആസ്ത്മയുടെ വ്യാപനം ഉൾപ്പെടെ അവർ വാദത്തിന് നേതൃത്വം നൽകി.
അവരുടെ പ്രവർത്തനങ്ങളിൽ ഭൂവിനിയോഗം, സോണിംഗ് നയങ്ങൾ എന്നിവയെക്കുറിച്ചുള്ള ഗവേഷണം ഉൾപ്പെടുന്നു.
കൂടാതെ സ്‌കൂൾ, സർക്കാർ ഉദ്യോഗസ്ഥരുടെ ലോബിയിംഗ് എന്നിവയും ഉൾപ്പെടുന്നു.
2016-ൽ, മേരിലാൻഡ് പരിസ്ഥിതി വകുപ്പ് ഇൻസിനറേറ്റർ പദ്ധതി റദ്ദാക്കി.
അവർ ടൗസൺ യൂണിവേഴ്സിറ്റിയിൽ പഠിച്ചു.
2018-ൽ, അവർ ഫേസിംഗ് റേസ് കോൺഫറൻസിൽ അവതരിപ്പിച്ചു.
16-ആം വയസ്സിൽ, അവർ ഫ്രീ യുവർ വോയ്‌സ് എന്ന അഭിഭാഷക ഗ്രൂപ്പിന്റെ സഹസ്ഥാപകനായി.
അത് ഇപ്പോൾ മനുഷ്യാവകാശ സംഘടനയായ യുണൈറ്റഡ് വർക്കേഴ്‌സിന്റെ ഭാഗമാണ്.
16-ആം വയസ്സിൽ, അവർ ഫ്രീ യുവർ വോയ്‌സ് എന്ന അഭിഭാഷക ഗ്രൂപ്പിന് സഹ-സ്ഥാപിച്ചു.
2016-ലെ ഗോൾഡ്‌മാൻ എൻവയോൺമെന്റൽ പ്രൈസ്, 2016-ൽ ബേർഡ്‌ലാൻഡ് കമ്മ്യൂണിറ്റി ഹീറോ എന്ന അംഗീകാരം, ടൈം നെക്സ്റ്റ് ജനറേഷൻ ലീഡർ 2016, എസെൻസ് വർക്ക് 100 വുമൺ എന്നിവയുൾപ്പെടെ നിരവധി അവാർഡുകളും അംഗീകാരങ്ങളും വാറ്റ്‌ഫോർഡിന് ലഭിച്ചിട്ടുണ്ട്.
പൊതു സംസാരം
പരിസ്ഥിതിവാദത്തെയും പരിസ്ഥിതി നീതിയെയും കുറിച്ചുള്ള സ്ഥിരം മുഖ്യ പ്രഭാഷകനാണ് വാറ്റ്ഫോർഡ്.
സംഭാഷണ ക്രെഡിറ്റുകളിൽ ഇവ ഉൾപ്പെടുന്നു: 2017 TEDxMidAtlantic ലെ സ്പീക്കർ 2018ലെ ഫേസിംഗ് റേസ് നാഷണൽ കോൺഫറൻസിൽ സ്പീക്കർ 2018-ലെ യൂണിവേഴ്സിറ്റി ഓഫ് മേരിലാൻഡ് പരിസ്ഥിതി നീതി ആന്റ് ഹെൽത്ത് ഡിസ്പാരിറ്റീസ് സിമ്പോസിയത്തിലെ മുഖ്യപ്രസംഗം 2019-ലെ ന്യൂ മെക്സിക്കോ ക്ലീൻ എനർജി കോൺഫറൻസിലെ മുഖ്യപ്രസംഗം 'ദി പവർ ഓഫ് 10' ടൗസൺ യൂണിവേഴ്‌സിറ്റി കോൺഫറൻസ് ആഘോഷിക്കുന്ന 2019 ലെ കീനോട്ട് അവലംബം ↑ ↑ 1 2 3 ↑ 1 2 1 2 ↑ ↑ ↑ ↑ ↑ 1 2 3 ↑ {{ cite web }} : | last= has generic name ( help ) 1 2 ↑ ↑ {{ cite web }} : | last= has generic name ( help ) ↑ ↑ ↑ ↑ ↑ ↑ ↑ പുറംകണ്ണികൾ Destiny Watford: How one student activist helped her community stop a polluting incinerator | TED Talk, 2017
ഡെൻഡ്രോകലാമസ് ഇംഗ്ലീഷ് വിലാസം https://ml.wikipedia.org/wiki/Dendrocalamus
ഉഷ്ണമേഖലയിലുള്ള ഏഷ്യൻപ്രദേശങ്ങളിൽ കണ്ടുവരുന്ന വലിയ മുളകളുടെ ഒരു ജനുസ് ആണ് ഡെൻഡ്രോകലാമസ് (Dendrocalamus) .
ഇന്ത്യൻ ഉപഭൂഖണ്ഡം , ചൈന , തെക്കുകിഴക്കനേഷ്യ എന്നിവിടങ്ങളിൽ ഈ ജനുസിലെ അംഗങ്ങളെ കണ്ടുവരുന്നു.
Dendrocalamus giganteus ഏറ്റവും ഉയരം കൂടിയ മുളകളിൽ ഒന്നാണ്.
ഇതിന് 46 മീറ്റർ വരെ ഉയരം വയ്ക്കും.
2 മുൻപ് ഈ ജനുസിൽ ഉൾപ്പെടുത്തിയിരുന്നവ
ഇവയും കാണുക Ampelocalamus Bambusa Gigantochloa Neololeba Pseudoxytenanthera 2 അവലംബം പുറത്തേക്കുള്ള കണ്ണികൾ Media related to Dendrocalamus at Wikimedia Commons Dendrocalamus എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ഡെൻഡ്രോകലാമസ് ഹർമിറ്റോണീ ഇംഗ്ലീഷ് വിലാസം https://ml.wikipedia.org/wiki/Dendrocalamus_hamiltonii
ഒരുതരം മുളയാണ് ഡെൻഡ്രോകലാമസ് ഹർമിറ്റോണീ അവലംബം പുറത്തേക്കുള്ള കണ്ണികൾ Dendrocalamus hamiltonii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Dendrocalamus hamiltonii എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
പീനിനി ദേശീയോദ്യാനം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.